এছাড়াও গরু ব্যবসায়ীরা অভিযোগ করেছেন, ওই চক্রের সদস্যরা নদীতে ভাসিয়ে নিয়ে আসা ব্যবসায়ীদের গরু প্রায় চুরি ও ছিনতাই করে কখনও তালপট্টি আবার কখনওবা ৬নম্বর বাঁধ এলাকায় নিয়ে গিয়ে বিক্রি করে দিচ্ছে। এমন ঘটনা প্রায় প্রতিদিনই ঘটায় গরু ব্যবসায়ীরা আর্থিকভাবে ক্ষতিগ্রস্ত হচ্ছে। নাম প্রকাশ না করার শর্তে মাসুদপুর বিটের একজন গরু ব্যবসায়ী অভিযোগ করে জানান, বিটে গরু রাখার জন্য ১২০টাকা এবং কাষ্টমসের করিডোর রশিদের জন্য ৫৩০ টাকা নেওয়ার কথা থাকলেও তাদের কাছ থেকে বড় গরু জোড়া প্রতি ১২হাজার টাকা এবং ছোট গরু জোড়াপ্রতি ৯হাজার টাকা করে আদায় করা হচ্ছে।